Paarl Gimnasium lewer wenners op: Jean de Villiers – Schools That Rock
Home Western Cape Western Cape Schools Paarl
Paarl Gimnasium lewer wenners op: Jean de Villiers
in Paarl, Western Cape, Western Cape Schools, Western Cape Sports
Schools That Rock publiseer kort berigte oor 'n aantal oud-leerders van skole op ons Facebook en Webtuiste.
Paarl Gimnasium is bekend daarvoor dat talle oud-leerders, na skool, uitgestyg het in die lewe!
Jean De Villiers het gematrikuleer by Paarl Gimnasium, 'n skool wat al verskeie groot rugbyspelers opgelewer het. Hy maak sy debuut op internasionale vlak vir die Suid-Afrikaanse sewes-span. Hier speel hy 'n belangrike rol in die spanne wat tweede in die Wêreld-Sewesreeks van 2001/02 en derde in die 2002 Statebondspele geëindig het. In 2002 speel hy sy eerste internasionale 15-man wedstryd in die onder-21 Rugbywêreldbeker. Tydens die toernooi druk hy vier drieë vir die Junior Bokke. Jean was Suid-Afrika se vier-en-vyftigste Springbokkaptein.
Hy het sy eerste toets op seniorvlak teen Frankryk in Marseille gespeel, maar doen 'n ernstige knie-besering in die eerste vyf minute van die wedstryd op. Na sy herstel speel hy 'n belangrike rol in die Bokke se "Renaissance van 2004", wat hulle 'n onverwagte oorwinning in die Drienasies-reeks daardie jaar besorg. Beide de Villiers en sy spanmaat van Paarl Gimnasium, Joubert, druk elk drie drieë tydens dié wedstryd.
Hy wen die Rugbywêreldbeker 2007 as deel van die Suid-Afrikaanse span, maar doen 'n besering op tydens die eerste wedstryd en het nie verder aan die toernooi deelgeneem nie. In 2009 wen hy sy tweede Drienasies-reeks saam met die Suid-Afrikaanse span. Hy was ook deel van Suid-Afrika se span tydens die Rugbywêreldbeker 2015.